open-index/open-wikipedia-markdown huggingface dataset:
Vaidas Viktoravičius

**Vaidas Viktoravičius** (g. 1987 m. gegužės 8 d. Šiauliuose) – Lietuvos futbolininkas, žaidžiantis puolėjo pozicijoje.

## Karjera
Didžiąją karjeros dalį praleido „Šiaulių“ klube, taip pat atstovavo FK „Mažeikiai“ ekipą.

Vėliau žaidė Pirmos lygos komandose Kuršėnų „Ventoje", Radviliškio „Lokomotyve", Kelmės „Kražantėje", Telšių „Džiuge" bei „Pakruojyje".

2019 m. atstovavo FA Šiauliai.

## Nuorodos
* lietuvosfutbolas.lt
Steps

**Steps** – britų pop grupė iš Londono, susiformavusi 1997 m. Per savo karjerą grupė susilaukė didelio pasisekimo ir, 2023 m. duomenimis, yra išleidusi dvidešimt devynis singlus ir septynis studijinius albumus. Du singlai ir trys albumai pasiekė pirmąsias vietas atitinkamuose Jungtinės Karalystės reitinguose. Visame pasaulyje yra parduota per 22 milijonų įrašų. Grupė išsiskirstė 2001 m., tačiau 2011 m. vėl susibūrė ir po metų išsiskirstė dar kartą. Dar kartą atsikūrė 2017 m.

## Diskografija
* *Step One* (1998)
* *Steptacular* (1999)
* *Buzz* (2000)
* *Light Up the World* (2012)
* *Tears on the Dancefloor* (2017)
* *What the Future Holds* (2020)
* *What the Future Holds Pt. 2* (2021)

## Išnašos

## Nuorodos
* 
*
James Morrison

**James Morrison** *(gimtasis vardas *'James Morrison Catchpole*', g. [[1984]] m. [[rugpjūčio 13]] d.)* – britų atlikėjas iš Derbio. Savo karjerą pradėjo 2006 m., išleidęs debiutinį singlą „You Give Me Something“, kuris susilaukė didelio pasisekimo Europoje, Australijoje, Japonijoje ir Irane. Tais pačiais metais išleistas debiutinis albumas „Undiscovered“, pasiekęs pirmąją vietą Jungtinėje Karalystėje. 2007 m. Morrison laimėjo „Brit Awards“ apdovanojimą geriausio solinio atlikėjo nominacijoje. 2023 m. duomenimis, Morrison yra išleidęs penkis studijinius albumus, iš kurių du pasiekė pirmąsias vietas Jungtinėje Karalystėje.

## Diskografija
* *[[Undiscovered]]* (2006)
* *Songs for You, Truths for Me* (2008)
* *[[The Awakening]]* (2011)
* *Higher Than Here* (2015)
* *You're Stronger Than You Know* (2019)

## Išnašos

## Nuorodos
* 
*
The Awakening

**The Awakening** – trečiasis studijinis britų atlikėjo James Morrison albumas, išleistas 2011 m. rugsėjo 23 d. Pirmasis albumo singlas „I Won’t Let You Go“ išleistas rugsėjo 16 d. ir pasiekė penktąją vietą Jungtinės Karalystės singlų reitinge. Nepaisant nevienodų kritikų įvertinimų, albumas debiutavo pirmojoje Jungtinės Karalystės albumų reitingo vietoje, tapdamas antruoju atlikėjo įrašu, pasiekusiu šią viršūnę.

2016 m. duomenimis, visame pasaulyje parduota per milijoną albumo kopijų.

## Dainų sąrašas

## Išnašos
Velociraptor!

**Velociraptor!** – ketvirtasis studijinis britų roko grupės „Kasabian“ albumas, išleistas 2011 m. rugsėjo 16 d. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, per pirmąją savaitę pardavus per 90 tūkstančių kopijų. Tai buvo trečiasis grupės įrašas, pasiekęs šią viršūnę.

2022 m. gegužės mėnesio duomenimis, Jungtinėje Karalystėje parduopta virš 600 tūkstančių albumo kopijų ir jis tapęs dukart platininiu.

## Dainų sąrašas

## Išnašos
Example

**Elliot John Gleave** (g. 1982 m. birželio 20 d.), geriau žinomas kaip **Example** – britų atlikėjas, dainų autorius, reperis, aktorius bei įrašų prodiuseris. Savo karjerą atlikėjas pradėjo 2004 m., išleidęs keletą singlų. 2022 m. duomenimis, atlikėjas yra išleidęs aštuonis studijinius albumus, iš kurių naujausiasis, „We May Grow Old But We Never Grow Up“, išleistas 2022 m. birželį. 2011 m. rugsėjį išleistas trečiasis jo darbas „Playing in the Shadows“ buvo itin sėkmingas komerciškai ir pasiekė pirmąją Jungtinės Karalystės albumų reitingo vietą.

## Diskografija
* *What We Made* (2007)
* *Won’t Go Quietly* (2010)
* *[[Playing in the Shadows]]* (2011)
* *The Evolution of Man* (2012)
* *Live Life Living* (2014)
* *Bangers & Ballads* (2018)
* *Some Nights Last for Days* (2020)
* *We May Grow Old But We Never Grow Up* (2022)

## Išnašos

## Nuorodos
* 
*
Playing in the Shadows

**Playing in the Shadows** – trečiasis studijinis britų atlikėjo Example albumas, išleistas 2011 m. rugsėjo 4 d. Prieš albumą išleisti singlai „Changed the Way You Kiss Me“ ir „Stay Awake“ pasiekė pirmąsias vietas Jungtinės Karalystės singlų reitinge. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas pirmuoju Example įrašu, pasiekusiu šią viršūnę.

## Dainų sąrašas

## Išnašos
Ylalapis kardamonaitis

**Ylalapis kardamonaitis** (*Amomum subulatum*) – imbierinių (*Zingiberaceae*) šeimos augalų rūšis, savaime paplitusi Himalajų priekalnėse (Nepale, pietų Kinijoje, Butane, šiaurės Indijoje).

Augalo vaisiai turi ryškų kamparo kvapą ir primena tikrąjį kardamoną (*Elettaria cardamomum*). Nuo šio atskiriant vadinamas „Nepalo“, „juoduoju“, „bengalų“, „aukštumų“ kardamonu. Ylalapio kardamonaičio vaisiai naudojami vietinių šalių virtuvėse: pakepus jais gardinami daugiausia mėsos patiekalai (priešingai nei tikrasis kardamonas, ylalapis kardamonaitis netinka saldiems patiekalams). Plačiai naudojamas liaudies medicinoje (nuo maliarijos, skrandžio sutrikimų).

Pagrindiniai ylalapio kardamonaičio vaisių tiekėjai yra Nepalas, Indija ir Butanas.
Trispalvis sukutis

**Trispalvis sukutis** (*Ipomoea tricolor*) – vijoklinių (*Convolvulaceae*) šeimos augalų rūšis, savaime paplitusi Amerikos tropikuose.

Tai vienmetis arba daugiametis vijoklis (liana), užaugantis iki 2–4 m aukščio. Lapai ant stiebo išsidėstę spirališkai, 3–7 cm ilgio. Žiedai tūbiški, 4–9 cm skersmens, dažniausiai žydri, su baltu viduriuku.

Trispalvis sukutis daug kur auginamas kaip dekoratyvinis augalas. Sparčiai platinasi sėklomis, todėl vietomis paskelbtas invaziniu. Meksikos tautos tradiciškai trispalvį sukutį naudoja kaip haliucinogeną. Tarp actekų augalas žinomas kaip *tlitliltzin*. Sapotekai sukučio sėklas maišydavo su kvaitulinio gyvatenio sėklomis. Augalo sėklose yra alkaloido LSA, sukeliančio haliucinacijas, tuo tarpu glikozidai sukelia šalutinius poveikius – galvos svaigimą ir skausmą, raumenų mėšlungį.


Morning Glories at small farm (2843771811).jpg|Augalas
Ipomoea July 2011-4.jpg|Tamsiažiedė veislė
Curtis's botanical magazine (Plate 3297) (8202148013).jpg|Botaninis paveikslėlis
Kvaitulinis šlaistis

**Kvaitulinis šlaistis** (*Latua pubiflora*) – bulvinių (*Solanaceae*) šeimos augalas, endeminis Čilėje. Auga Čilės pakrantės kalnagūbrio šlaituose tarp Valdivijos iki Čilojės.

Tai krūmas ar kresnas medelis, jo šakelės dygliuotos. Žiedai violetinės spalvos, varpelių pavidalo, pasirodo žiemos pabaigoje–pavasario pradžioje. Vasarą subrandina vaisius: jie gelsvažaliai rutuliški, panašūs į bulvės vaisius, nunokę pagelsta.

Kvaitulinio šlaisčio vaisiai turi narkotinių, haliucinogeninių savybių. Juose aptinkama 4 rūšių alkaloidų: skopolamino, hiosciamino, apoatropino ir 3α-cinamoiloksitropano.

Mapučiai (huilčiai) kvaitulinio šlaisčio vaisius tradiciškai naudoja kaip priemonę gydyti ligas ir piktųjų dvasių apsėdimus, taip pat šamanistinėms praktikoms. Poveikiu augalas primena vaistinę šunvyšnę. Gali būti mirtinai nuodingas.

Vietiniai pavadinimai:
* 
* 

## Šaltiniai
Džosas

**Džosas** () – miestas vidurio Nigerijoje, Džoso plynaukštėje, 179 km į šiaurės rytus nuo Abudžos; Plynaukštės valstijos administracinis centras. Svarbus plentų mazgas (keliai į Zariją, Baučį, Abudžą, Vukarį), geležinkelio stotis, oro uostas. Svarbus alavo rūdos kasybos centras. Veikia universitetas.

## Istorija

Miestas išaugo britų valdymo laikais, kai pradėta alavo gavyba. Darbas kasyklose pritraukė žmonių iš įvairių šalies vietų. 1967 m. Džosas tapo Benuė–Plynaukštės valstijos sostine, o nuo 1976 m. – Plynaukštės valstijos sostine. XXI a. pr. mieste prasidėjo teroristiniai išpuoliai ir susirėmimai tarp krikščionių bei musulmonų.

## Sportas
* Plateau United FC – futbolo klubas;
*  Džoso tarptautinis stadionas, talpinantis 44 000 žiūrovų.

## Išnašos

## Nuorodos
* Oficiali svetainė
Sajana

**Sajana** (; m. 1387 m.) – XIV a. indų šventikas (brahmanas), mokslininkas (panditas), parengęs vedų komentarą. Buvo greičiausiai dravidų kilmės ir gyveno Vidžajanagaros imperijoje, valdant Buka Rajai I, o vėliau jo įpėdiniui – Hariharai II. Sajana buvo Majanos sūnus, Višnaus Sarvadžnios ir Šamkaranandos mokinys. Buvo mimansos filosofinės mokyklos sekėjas.

Pagrindinis jo veikalas – *Vedārtha prakāśa* („Atskleistoji vedų reikšmė“), kuriame Sajana, remdamasis mimansos dogmomis, pakomentavo beveik visas vedų dalis. Šiuos komentarus jam taip pat padėję rengti jo mokiniai bei brolis Madhava. Be to, sukūrė veikalų, aiškinančių gramatiką, apeigas, muziką, Ajurvedą, elgesio normas ir kt.

Sajanos vedų komentaras paprastai laikomas viršiausiuoju vedų aiškinimu, jį spausdindamas „Rigvedą“ XIX a. pateikė vokiečių indologas Maksas Miuleris. Šiais komentarais rėmėsi ne vienas vėlesnis vertėjas. Tuo tarpu pačioje Indijoje Sajanos komentarai vertinami nevienareikšmiškai – naujosios vedantos atstovai Sajaną kritikuoja už perdėm pažodinį ir ritualistinį vedų supratimą, nenuoseklų žodžių vertimą.
Klomifenas

**Klomifenas** – trifeniletilenų grupės atrankinis estrogeno receptorių moduliatorius. Vienas dažniausiai naudojamų preparatų ovuliacijos indukcijai.

Pasaulio sveikatos organizacija pripažino klomifeną kaip vieną pagrindinių medikamentų reikalingų pagrindinėje sveikatos apsaugos sistemoje.

## Dopingas
Pasaulinė antidopingo agentūra įtraukė klomifeną į draudžiamų preparatų dopingo sąrašą. Preparatas traktuojamas kaip antiestrogeninis stimuliatorius.

2016 m. Lietuvos lengvaatletis Rimantas Martišauskas suspenduotas už klomifeno vartojimą.

## Išnašos
Mastikinė pistacija

**Mastikinė pistacija** (*Pistacia lentiscus*) – visžalių krūmų ar nedidelių medžių rūšis, priklausanti anakardinių (*Anacardiaceae*) šeimai. Savaime paplitusi Viduržemio jūros kraštuose (nuo Kanarų ir Maroko vakaruose, pietų Prancūzijos šiaurėje iki Irano rytuose). Įveista Meksikoje.

Mastikinė pistacija – nuo 1 iki 5 m aukščio užaugantis krūmas ar medis. Dvinamis. Lapai priešiniai, odiški, sudėtiniai, pirštiški (lapeliai po 3–6 poras), tamsiai žali. Žiedai smulkūs, susitelkę į žiedynus. Vaisiai – 4 mm skersmens kaulavaisiai – pradžioje raudoni, nunokę – juodi.

Mastikinės pistacijos išskiriami sakai, vadinami mastika, yra naudojami nuo senovės. Aromatingi, dramblio kaulo spalvos sakai kramtomi kaip kramtomoji guma, naudojami kaip konditerinis prieskonis, likerių gamyboje, parfumerijoje. Mastika nuo seno naudojama virškinimui gerinti, jos aliejus turi antibakterinių, antigrybelinių savybių, todėl naudojamas odai trinti. Iš mastikos gaminamas lakas. Pats augalas dekoratyvus. Oficialiai, tik Graikijoje, Chijo salos pietų kaimuose (Mastichochorijoje) išgauta mastika laikoma tradicine.

Vietiniai pavadinimai: , , , , , , , , .


درخت بنه.JPG|Medis
Llentrisques a la platja d'Alcanada.JPG|Uogos
Lilium candidum in Wadi Kelah 1.jpg|Augavietė (Izraelis)
Gotaq.jpg|Sakai
Indinis juodmedis

**Indinis juodmedis** (*Diospyros melanoxylon*) – juodmedinių (*Ebenaceae*) šeimos medžių rūšis, paplitusi pietų Indijoje ir Šri Lankoje.

Tai iki 4,5–6,5 m užaugantis visžalis medis, kurio kamieno skersmuo siekia 0,75 m. Balana plati, rausvarudė arba rausvapilkė, ryškiai skiriasi nuo nedidelės juodos šerdies. Tekstūra vienalytė. Sausos medienos tankis – 880 kg/m³.

Indinio juodmedžio mediena plačiai naudojama statybose, baldų, dekoratyvių medžio dirbinių, įrankių gamyboje. Į šio medžio lapus susukant tabaką gaminamos vietinės indiškos cigaretės bydi. Lapai turi antimikrobinių savybių.

Vietiniai pavadinimai: , , , , .


Bark of Diospyros melanoxylon.jpg|Žievė
Diospyros melanoxylon.jpg|Vaisiai
Plants of the coast of Coromandel Coast Tamil Nadu Andhra Pradesh India Flora Fruits Flowers (14).jpg|Botaninis piešinys
MSV

**MSV** arba **mSv** gali reikšti:
* milisivertas – išvestinis SI sistemos vienetas jonizuojančiojo spinduliavimo lygiavertei dozei matuoti;
* melioracijos statybos valdyba.
Fotorealizmas

**Fotorealizmas** (kitaip **Superrealizmas**) – XX a., 1960-aisiais pradėjusi vystytis dailės srovė.

Fotorealizmas pradėjo formuotis 1968–69 m. JAV Niujorko ir Kalifornijos meno aplinkoje. Dailininkai kūrė ypač aukšto detalumo ir atitikimo realybei paveikslus. Paprastai, kuriant fotorealistinius kūrinius, pradiniu šaltiniu yra fotonuotrauka. Menininkas ypač didelį dėmesį kreipia į kūrinyje vaizduojamų paviršių ir šviesos atspindžių vaizdavimą. Fotorealistiniai paveikslai sudaro ypač aukštos raiškos ir detalumo lygio fotografijos poligrafinio spaudinio įspūdį. Paveikslų tapybai paprastai naudojami dažų purškikliai.

Fotorealizmas gali būti vadinamas superrealizmu (labiau Europoje), hiperrealizmu (po 2000 m.). Šių terminų atskirtis yra diskutuotina. Fotorealistiniai paveikslai nebūtinai turi būti paremti nuotrauka. Fotorealizmas vertinamas kaip priešinga reakcija į JAV abstraktųjį ekspresionizmą ir, bendrai, į abstraktųjį XX a. meną.

Fotorealistai ir su srove susiję tapytojai:

Kai kurie skulptoriai, JAV menininkai Duane Hanson ir John De Andrea, priskiriami fotorealistams. Jie kūrė savo skulptūrų projektus griežtai pagal realių modelių formas. Fotorealistai savo kūriniuose daugiausiai vaizdavo kasdienes gyvenimo scenas, įtraukdavo reklamos ir komercinio meno atributų; tuo yra artimi popmenininkams. Technologijų naudojimas artina juos prie minimalistų.

Vaizdas:John's Diner by John Baeder.jpg| John Baeder „Džono užeiga“, 2007 m.
| Raphaella Spence „Miesto peizažas. Las Vegas“, 2012 m.
Vaizdas:SAN BARNABA Venice's St.Barnaba Church and canal..jpg| Guerrino Boatto „Šv. Barnabo bažnyčia Venecijoje“, 2005 m.


## Nuorodos
* Encyclopaedia Britannica
* theartstory.org
Savio Nsereko

**Savio Nsereko** - Ugandoje gimęs, bet Vokietijos pilietybę turintis atakuojantis saugas.

## Klubinė karjera

Žaidėjui buvo prognozuojama superžvaigždės ateitis, tačiau trumpai aukščiausio lygio futbolu pasimėgavusiam saugui pastarieji metai nebuvo sėkmingi.

Saugas apie save futbolo pasauliui žinią paskleidė 2008 metų Europos (U-18) futbolo čempionate. Tada S. Nsereko su Vokietijos rinktine tapo Senojo žemyno čempionu ir buvo pripažintas geriausiu turnyro futbolininku.

2009 metais jaunojo žaidėjo talentu neabejojo Londono „West Ham“ klubas, įsigijęs vokietį iš „Brescia“ ekipos už nemenką 8,3 mln. svarų sterlingų sumą. Visgi S. Nsereko nepateisino į jį dėtų vilčių: futbolininkas Anglijos klube praleido vos septynis mėnesius, sužaidė dešimt mačų bei tik kartą pradėjo„Premier“ lygos rungtynes starto sudėtyje.

Jam nepavyko įsitvirtinti Florencijos „Fiorentina“ komandoje, kuri S. Nsereko skolino Italijos, Vokietijos, Bulgarijos bei Rumunijos klubams. Po nesėkmingų metų Italijoje vokietis klajojo po Izraelio, Vokietijos, Kazachstano bei Bulgarijos klubus. 

### Atyrau
2013-2014 metais vokietis atstovavo Kazachstano klubui "Atyrau" ir jame įmušė pirmąjį įvartį profesionalų futbole po 6 metų pertraukos!

### Beroe Stara Zagora
2015 metais atstovavo Bulgarijos klubui. Pasirodė vienuolikoje rungtynių, įvarčiais nepasižymėjo.

### FK Lietava
Nuo 2016 metų kovo mėnesio 17 dienos, kai buvo pasirašyta sutartis, jis tapo FK Lietava Jonava nariu. Tą pačią dieną jis debiutavo rungtynėse prieš FK Kauno Žalgirį. Pasirodė 46 minutę po keitimo. Žaidė už klubą 13 kartų, įvarčiais nepasižymėjo. Vasarą atsisveikinta juo šiuo žaidėju.

## Įdomybės
2012 m. futbolininkas suimtas Tailande nustačius, kad imitavo savo paties pagrobimą ir iš šeimos narių reikalavo 25 tūkst. eurų išpirkos. Futbolininkas pripažino kaltę ir buvo pasiųstas už grotų kelioms savaitėms. S.Nsereko aiškino, kad pinigų jam reikėjo skoloms padengti, nes gyveno ne pagal kišenę.

## Išnašos

## Nuorodos
* Transfermarkt
Snapchat

**„Snapchat“** – vaizdo įrašų ir nuotraukų dalinimosi socialinis tinklas, 2011 m. sukurtas Stanfordo universiteto studentų Bobby Murphy ir Evan Spiegel.

2015 m. gegužės mėnesio duomenimis, programos naudotojai per dieną išsiųsdavo 2 milijardus vaizdo filmukų ir nuotraukų. Kompanijos vertė siekia 10-20 milijardų JAV dolerių. 2016 m. kasdieninis vartotojų aktyvumas pasiekė 7 milijardus žinučių peržiūrų.

2023 m. visame pasaulyje „Snapchat“ naudojosi daugiau kaip 750 mln. aktyvių vartotojų.

Programėlė yra prieinama iOS bei Android operacinėms sistemoms.

## Išnašos
Untitled Unmastered

**Untitled Unmastered** (rašoma ***untitled unmastered.***) – amerikiečių reperio Kendrick Lamar dainų rinkinys, išleistas 2016 m. kovo 4 d. Albume esančios dainos yra nesutvarkyti demo įrašai, nepatekę į 2015 m. išleistą atlikėjo albumą „To Pimp a Butterfly“. Dainose taip pat išlieka stipri politinė ir psichologinė tematika, muzika maišyta su džiazo, soul, avangardo bei fanko elementais. Albumas sulaukė didelio kritikų pripažinimo ir debiutavo pirmojoje „Billboard 200“ reitingo vietoje, per pirmąją pardavimų savaitę vien JAV pardavus per 178 tūkstančius kopijų. Tai buvo antrasis atlikėjo įrašas, pasiekęs šią viršūnę.

2016 m. balandžio mėnesio duomenimis, JAV parduota virš 205 tūkstančių albumo kopijų.

## Dainų sąrašas

## Išnašos
Ievos Simonaitytės memorialinis muziejus

**Ievos Simonaitytės memorialinis muziejus** – memorialinis muziejus Lietuvoje, Klaipėdos rajono savivaldybėje, Priekulėje, Vingio g. 11. Su muziejumi ribojasi Vingio parkas. Muziejus įkurtas 1979 m. buvusiame rašytojos vasarnamyje. Nuo 1984 m. liepos 6 d. lankytojams prieinamoje ekspozicijoje galima susipažinti su I. Simonaitytės gyvenimu ir kūryba. Joje eksponuojamos nuotraukos, dokumentai, visų jos knygų pirmieji leidimai bei kiti asmeniniai daiktai.

Muziejuje išsaugota autentiška (1961–1978 m.) vasarnamio aplinka: baldai, paveikslai, suvenyrai, dovanos. Darbo kambaryje saugoma asmeninė rašytojos namų biblioteka. Kieme auga paminklinis medis – Ievos Simonaitytės bukas. 

## Veikla

Muziejus mini I. Simonaitytės gimtadienius ir kitas atmintinas datas. Organizuojami susitikimai su I. Simonaitytės literatūrinės premijos laureatais, rengiami naujų knygų pristatymai. Per tarptautines muziejų dienas vyksta renginys „Šviesos naktyje“.

Muziejaus lankytojams suteikiama informacija apie I. Simonaitytės gyvenimą ir kūrybą. Jį aplanko ne tik Lietuvos gyventojai. Būta svečių iš Armėnijos, Australijos, Japonijos, JAV, Lenkijos, Moldovos, Prancūzijos, Rusijos, Slovakijos, Švedijos, Šveicarijos ir kitų šalių.

## Šaltiniai

## Nuorodos

*
Margos kalnas

**Margos kalnas** arba **Margos piliakalnis** () – piliakalnis Sėloje, Viesytės savivaldybės teritorijoje, Ritės valsčius, Latvija. Iš esmės tai yra piliakalnis, tačiau taip pat dažnai vertinamas kaip senovės kulto vieta.
 
Jau 1882 m., kai A. Bylenšteinas pirmą kartą aprašė, jis pripažįstamas kaip senovės garbinimo ar maldos namai. A. Bylenšteinas nurodė, kad kuklus kultūrinis sluoksnis susidaręs ne vietinių gyventojų, o dėl Stupelių piliakalnio kulto vietos veiklos.

1926 m. tyrinėtojas Ernestas Brastinis jį pripažino kaip tikrą piliakalnį ir ėmėsi jo tyrimo bei aprašymo.
Piliakalnis yra 21 metrų aukščio, kalno aikštelės dydis yra 30 x 24 m.

## Nuorodos
*http://www.ancientsites.eu/lv/objects/hill/649-rite-marga-hill
Romualdas Jonaitis

**Romualdas Jonaitis** (g. 1970 m. rugsėjo 7 d.) – UAB saugos tarnybos „Argus“ savininkas – generalinis direktorius.

## Biografija
Romualdas Jonaitis gimė Šiaulių mieste, Lietuvoje. Mokėsi Šiaulių 7-oje vid. mokykloje, 1993 m. baigė Šiaulių pedagogikos universitetą.

1995–2013 R. Jonaičio I. Į. „Argus“ saugos tarnybos generalinis direktorius, nuo 2013 m. – UAB saugos tarnybos „Argus“ generalinis direktorius.

Dalyvavimas socialinėje ir bendruomeninėje veikloje: 
* Klaipėdos Rotary klubo „Maris“ narys,
* Lietuvos gynybos ir saugumo pramonės asociacijos valdybos pirmininkas, 
* Klaipėdos apskrities ir miesto futbolo federacijos prezidentas
* Futbolo klubo „Atlantas“ prezidentas 2012–2018 m.
* LFF vykdomojo komiteto narys.

## Faktai
* Daugkartinis Lietuvos jaunių ir jaunimo lengvosios atletikos čempionas ir prizininkas.
* Lietuvos jaunių žaidynių čempionas (1988 m). 
* Lietuvos Olimpinio komiteto medalis „Už nuopelnus olimpizmui LTOK 25-mečio proga“

## Nuorodos
* Straipsnis, Atlantas (futbolo klubas)
* R. Jonaitis ir toliau vadovaus Atlantui
* Saugos tarnybai „Argus“ – 20 metų!

## Šaltiniai
* Kas yra kas Klaipėdos apskrityje 2001, UAB „Neolitas“, 2001, 112 p. ISBN 9986-709-21-0
* Kas yra kas Lietuvoje 2009, UAB "Neolitas", 2009, 675 p. ISBN 978-9986-709-63-3
Saxifragales

***Saxifragales*** – magnolijainių (*Magnoliopsida*) klasės augalų eilė. Eilę sudaro 15 šeimų ir  apie 2470 rūšių.

;Šeimos

* Agrastiniai (*Grossulariaceae*) 1 gentis
* Altingijiniai (*Altingiaceae*) 3 gentys
* *[[Aphanopetalaceae]]* 1 gentis
* Bijūniniai (*Paeoniaceae*) 1 gentis
* *[[Daphniphyllaceae]]* 1 gentis
* *[[Haloragaceae]]* 8 gentys
* Hamameliniai (*Hamamelidaceae*) 27 gentys
* *[[Iteaceae]]* 2 gentys
* *[[Penthoraceae]]* 1 gentis
* *[[Peridiscaceae]]* 4 gentys
* *[[Pterostemonaceae]]* 1 gentis
* Puošmediniai (*Cercidiphyllaceae*) 1 gentis
* Storlapiniai (*Crassulaceae*) 34 gentys
* *[[Tetracarpaeaceae]]* 1 gentis
* Uolaskėliniai (*Saxifragaceae*) 33 gentys

;Sinonimai

*Homotipiniai:
** *Hamamelidineae* Thorne & Reveal
** *Altingiales* Doweld
** *Cercidiphyllales* Reveal
** *Crassulales* Link
** *Cynomoriales* Burnett
** *Daphniphyllales* Hurusawa
** *Fothergillales* Link
** *Grossulariales* Bercht. & J. Presl
** *Haloragales* Link
** *Hamamelidales* Link
** *Iteales* Doweld
** *Medusandrales* Brenan
** *Paeoniales* Heinze
** *Peridiscales* Doweld
** *Sedales* Rchb.f.
** *Sempervivales* Bercht. & J. Presl

* Heterotipiniai:
** *Daphniphyllanae* Takht.
** *Hamamelidanae* Takht.
** *Paeonianae* Doweld
** *Saxifraganae* Reveal
** *Hamamelididae* Takht.
** *Paeoniidae* C. Y. Wu
** *Crassulopsida* Brongn.
** *Hamamelidopsida* Brongn.
** *Saxifragopsida* Brongn.

## Galerija

Liquidambar styraciflua5.jpg|Tikrasis dervamedis (*Liquidambar styraciflua*)
Aphanopetalum resinosum Eastwood.JPG|*[[Aphanopetalum resinosum]]*
Cercidiphyllum japonicum.jpg|Japoninis puošmedis (*Cercidiphyllum japonicum*)
Crassula ovata 700.jpg|Tikrasis storlapis (*Crassula ovata*)
Daphniphyllum teijsmannii2.jpg|*[[Daphniphyllum teijsmannii]]*
Ribes divaricatum 5391.JPG|*[[Ribes divaricatum]]*
Fothergilla major (Witch alder).JPG|Didysis vokarnis (*Fothergilla major*)

## Šaltiniai
2016 m. Australijos Grand Prix

**2016 m. Australijos Grand Prix** – pirmosios 2016 m. Formulės 1 sezono lenktynės. Jos vyko kovo 18-20 dienomis Albert Park trasoje. Tai buvo 21 kartas, kuomet šioje trasoje rengiamas Australijos Grand Prix.

Šiose lenktynėse debiutavo nauja kvalifikacijos sistema, kuomet kas 90 s buvo pašalinamas lėčiausias lenktynininkas. Kvalifikaciją sudarė trys dalys, o pabaigoje dėl pole pozicijos kovojo tik 2 lenktynininkai.

## Rezultatai

### Kvalifikacija

;Pastaba
* Rio Haryanto gavo 3 starto pozicijų baudą už avariją su Romain Grosjean trečios treniruotės metu.
* Valtteri Bottas gavo 5 starto pozicijų naudą už pavarų dėžės keitimą.

### Lenktynės

## Įskaitos po lenktynių

;Lenktynininkų įskaita

;Komandų įskaita

* **Pastabos**: pateiktos 5 geriausios vietos.

## Šaltiniai
Jamie-Lee Kriewitz

**Jamie-Lee Kriewitz** (g. 1998 m. kovo 18 d. Špringėje, Žemutinė Saksonija) – Vokietijos dainininkė.

Dvylikos metų mergina įstojo į gospelo chorą *Joyful Noise*. 2015 metais dalyvavo šalies muzikiniame projekte „The Voice of Germany“ ir išplėšė pergalę, o debiutinis atlikėjos singlas „Ghost“ pakilo iki 11 populiariausių šalies dainų sąrašo vietą.

Atlikėja domisi japoniška mada, taip pat iš Pietų Korėjos kilusiu K-pop muzikos žanru. Nuo 2012 m. yra veganė.

2016 m. vasario 25 d. su kūriniu „Ghost“ nugalėjo Vokietijos „Eurovizijos“ nacionalinėje atrankoje *Unser Lied für Stockholm*.

## Diskografija

### Singlai
* 2015: *Ghost*

## Nuorodos

* Daina ''Ghost''

|-
Kafai

**Kafai** arba **kafičiai** – Rytų Afrikos tauta, gyvenanti šiaurės vakarų Etiopijoje. Priklauso gongų tautų grupei. Populiacija – ~600 tūkst. žmonių (XXI a. pr.). Vartoja kafų kalbą, priklausančią omotų kalbų pogrupiui, kušitų kalbų grupei. Dauguma kafų išpažįsta prigimtinę religiją, apie ketvirtadalis – krikščionys.

Tradiciškai verčiasi žemdirbyste (auginami miežiai, kviečiai, soros, kukurūzai, valgomieji ensetai) ir gyvulininkyste. XVII–XIX a. turėjo sukūrę Kafos valstybę. XIX a. ją su kitomis gongų gyvenamomis teritorijomis prisijungė Etiopijos imperija.

2021 m. rugsėjo mėn. Kafos gyventojai surengė referendumą, kad sukurtų naują regioną – Pietvakarių Etiopijos tautų regioną, sudarytą iš Kafos ir dar penkių netoliese esančių administracinių teritorijų. Kafai jame yra gausiausia etninė grupė.

## Šaltiniai
Smulkiažiedis lazdenis

**Smulkiažiedis lazdenis** (, ) – hamamelinių (*Hamamelidaceae*) šeimos augalų rūšis. Aptinkamas Taivane ir Japonijoje. Tai lapus metantis krūmas užaugantis iki 1,5 m aukščio ir 2,5 m pločio. Sužydi ankstyvą pavasarį šviesiai geltonais žiedais. Šiltesniuose regionuose sodinamas soduose ir parkuose.

Lotynų kalba *pauciflora* reiškia *su keliais žiedais*.

;Sinonimai

* *Corylopsis matsudai* Kaneh. & Sasaki

## Šaltiniai
Pagėgiai 13 vėjo jėgainių parkas

**„Pagėgiai 13“ vėjo jėgainių parkas** – didžiausias Baltijos šalyse vėjo jėgainių parkas. Parko savininkas ir operatorius – UAB „Amberwind“. Projekto vertė – 110 mln. €.

## Pajėgumai
Per metus Pagėgiai 13 pagamina tiek elektros, kiek vidutiniškai sunaudoja 35 tūkst. namų ūkių. Pagėgių savivaldybėje įrengtas parkas yra išsidėstęs 2500 ha plote. Jį sudaro 30 jėgainių, kurių bendra galia siekia 73,5 MW, o per metus jis pagamins 200 GWh elektros. Parke pastatytos naujausios kartos gamintojo „Enercon GmbH“ jėgaines. Jų bokštų aukštis siekia nuo 73 iki 134 metrų. Jėgainių pamatų įrengimo metu iškasta apie 20 tūkst. kubinių metrų grunto, pamatų įrengimui buvo panaudota apie 1900 tonų armatūros ir daugiau nei 15 tūkst. kubinių metrų betono.

## Nuorodos
* Amberwind oficiali svetainė
Vydmantų vėjo jėgainių parkas

**Vydmantų vėjo jėgainių parkas** – vėjo jėgainių parkas Vydmantuose.

## Istorija
2004 m. kovo 9 d. Kretingos rajone į Lietuvos energetikos sistemos elektros tinklą buvo įjungta Vydmantų parodomoji vėjo elektrinė.

Pirmoji parko vėjo elektrinė į Lietuvos energetikos sistemos 110 kV perdavimo tinklo atkarpą Palanga – Šventoji buvo įjungta 2006 m. spalio 11 d. per 110/20 kV transformatorinę pastotę „Vėjas-1“ Kiauleikių kaime. Kitos elektrinės įjungtos palaipsniui iki 2007 m. vasario 15 d.

2011 m. UAB „Vėjų spektras“ pardavė Vydmantų vėjo jėgainių parką rusiškam energetikos koncernui „Inter Rao“.

## Pajėgumai
Vėjo elektrinių parke elektros energiją gamina 15 Vokietijos įmonės „Enercon GmbH“ pagamintų „E-70“ modelio vėjo elektrinių, kurių kiekvienos instaliuota galia siekia 2 MW. Vėjo jėgainių aukštis – 120,5 m.

## Nuorodos
* Oficiali svetainė
Stanislovas Tarlo

**Stanislovas Tarlo** (m. 1721 m.) – Karūnos dvaro maršalka 1707 metais, Karūnos didysis prievaizas 1699-1721 metais.

1705 metais patvirtino Stanislovo Leščinskio *[[pacta conventa]]*. 

Antano tėvas. 

## Literatūra
* Articuli pactorum conventorum Stanów tej Rzeczypospolitej i W. X. L. i państw do nich nalężących z Posłami JKM [...], s. 23.
* Urzędnicy centralni i nadworni Polski XIV-XVIII wieku. Spisy". Oprac. Krzysztof Chłapowski, Stefan Ciara, Łukasz Kądziela, Tomasz Nowakowski, Edward Opaliński, Grażyna Rutkowska, Teresa Zielińska. Kórnik 1992, s. 208.

## Nuorodos

|-
Enteogenai

**Enteogenai** (iš  +  – „gimdantis dievą viduje“) – psichoaktyviosios medžiagos, naudojamos religiniuose ritualuose šamanistinėje tradicijoje. Jie naudoti įvairių kultūrų maginėse apeigose siekiant sukelti religinius patyrimus, pranašavimui (orakulas), jų pagalba buvo bandoma užmegzti ryšį su dvasiomis, taip pat naudoti kaip pagalbinė gydimosi priemonė. Enteogenus naudojusių kultūrų geografija apima visus žemynus, spėjama, nuo mezolito, galbūt paleolito laikų jie veikė meną, mitus ir kultūrą. Terminas pradėtas vartoti nuo XX amžiaus 8-ojo dešimtmečio tarp antropologų ir etnobotanikų, siekiant apibrėžti kontekstinį skirtumą nuo tų pačių psichoaktyvių medžiagų vartojimo rekreaciniais tikslais.

Tarp labiau žinomų ritualizuoto enteogenų naudojimų pavyzdžių galima paminėti Somos kultą Indijoje vediniu periodu, Eleusino misterijas Senovės Graikijoje. Taip pat vartoti ir kiti enteogenai religinėse apeigose: drignės Senovės Romoje ir Senovės Graikijoje, kanapės Senovės Graikijoje, musmirės Sibire ir vietomis Šiaurės Amerikoje. Pastaroji, spėjama, buvo ir somos sudėtyje. Tebevartojama ajahuaska Amazonėje, san pedro Andų kalnuose, psilocibininiai grybai bei pejotlis Centrinėje Amerikoje, ibogainas Vakarų Afrikoje. Lietuvoje vartotos bendrai vadintos durnažolės: drignė, durnaropė, šunvyšnė ir svidrė; įvairiuose kraštuose jų naudojimas sietas su magine praktika, kurios ištakos, tikėtina, glūdi šamanistinėje tradicijoje.

Vėlesniais laikais kylančios religijos, tokios kaip judaizmas, krikščionybė, islamas, pradėjo persekioti haliucinogenus religiniais tikslais naudojančius asmenis. Viduramžiais tai buvo tapatinama su raganavimu ar tiesiog su šėtono garbinimu ir už tokią praktiką bausdavo mirties bausme, degindavo ant laužo (inkvizicija).

R. Gordon Wasson iškėlė hipotezę, kad pati religinė pajauta galėjo išsivystyti enteogenų dėka. Juos, anot jo, žmonės atrado atsitiktinai rankiodami maistą. Tačiau daugelis religijotyrininkų nepalaiko tokios teorijos. Nepaisant to, enteogenai suvaidino svarbų vaidmenį religijų istorijoje. Šių dienų tyrimai atskleidė, jog haliuciogenai leidžia peržengti žmogaus suvokimo ribas, suteikia galimybę patirti gilius mistinius išgyvenimus. Anot mokslininkų, jie sukelia giliai užgniaužtas, protu nesuvokiamas pasąmonines reakcijas iškeldami į paviršių galutinės dieviškos tikrovės patyrimus.

XIX a. mokslininkai nustatė kai kurių šių augalų veikliąsias medžiagas, moksliškai pagrindė medicininį jų panaudojimą. Organinė chemija suteikė galimybes atsirasti ištisai naujai grupei psichoaktyvių medžiagų su enteogeninėmis savybėmis, tarp kurių patenka susintetinti tradicinių enteogenų aktyvieji agentai DMT, psilocibinas, ibogainas, meskalinas bei sintetiniai ar pusiau sintetiniai junginiai tokie kaip LSD ir MDMA. Bandoma naudoti psichinių sutrikimų gydimui psichoterapijoje. 

## Išnašos
Jonas Tvorovskis

**Jonas Tvorovskis** (; apie 1474–1547) – Karūnos lauko etmonas (1509–1520), Haličo pastalininkas, Karūnos lauko etmonas (nuo 1509 m.), Kameneco kaštelionas (1519), Trembovleco seniūnas, Podolės vaivada (1543–1547).

## Biografija

1509 m. Haličo pastalininkas Jonas Tvorovskis buvo paskirtas Karūnos lauko etmonu. Dalyvavo daugelyje mūšių su Krymo-totorių būriais.

1519 m. gavo Kameneco kašteliono pareigybę.

1543 m. Jonas Tvorovskis buvo paskirtas Podolės vaivada.

## Šeima

Bovo vedęa, galimai, du kartus: pirmą kartą – Gozdzką (vardas nežinomas), antrą – Kateriną Bučacką, Haličo kašteliono (1472), Podolės vaivados ir generalinio seniūno (1485–1499), Rusios vaivados (1499–1501), Chelmo ir Grubešovo seniūno Jokūbo Bučackio (*1430/1438 – †1501) dukterį. Vaikai: Andrius Bučackis-Tvorovskis (m. iki 1569) ir Jonas Bučackis-Tvorovskis (m. iki 1557). Galimai, jo sūnus buvo Mikalojus Bučackis-Tvorovskis – Podolės pakamaris, Baro seniūnas, kalvinistas.

Mirė ir buvo palaidotas Bučačo bažnyčioje 1547 metais.

## Literatūra

* *Poczet hetmanów Rzeczypospolitej. Hetmani koronni*. red. Mirosław Nagielski, Warszawa 2005

|-
Arturas Mastianica

**Arturas Mastianica** (g. 1992 m. liepos 30 d.) – Lietuvos lengvaatletis, ėjikas.

## Biografija
2016 m. Slovakijoje vykusiose „Dudinska 50ka“ sportinio ėjimo varžybose, priklausančios IAAF „Race Walking Challenge“ ciklui, pasiekė savo asmeninį rekordą (4:04:49) ir įvykdė kvalifikacinį normatyvą į 2016 m. vasaros olimpines žaidynes. Olimpiadoje distancijos nebaigė ir iš kovos pasitraukė.

2019 m. pasaulio čempionate užėmė 15-ą vietą.

2021 m. Slovakijoje pasiekė naują Lietuvos rekordą (3:48:24) bei įvykdė olimpinį normatyvą.

2020 m. vasaros olimpinėse žaidynėse Mastianica dalyvavo vyrų 50 km sportinio ėjimo varžybose. Sportininkas trasą įveikė per 4:06:43 ir užėmė 31-ą vietą.

## Nuorodos

* Artur Mastianica IAAF svetainėje
Daujėnų bažnyčios šventoriaus liepa

**Daujėnų bažnyčios šventoriaus liepa** – išskirtinė liepa, auganti Pasvalio rajone, Daujėnų miestelyje, šalia Švč. Jėzaus Vardo bažnyčios, šventoriaus šiaurės vakariniame kampe (prie Klevų gatvės). Valstybės saugomas botaninis gamtos paveldo objektas. 

Paminklinis medis stūkso prie pat masyvios akmenų tvoros, jį žymi nuo seno stovinti lentelė.  

Liepa paskelbta saugoma Lietuvos Respublikos aplinkos ministro 2016 m. vasario 8 d. įsakymu Nr. D1-88. 

## Duomenys

Daujėnuose augančios liepos matmenys:

* Medžio rūšis – neskelbiama
* Kamieno apimtis 1,3 m aukštyje – 5,6 m
* Aukštis – 25,5 m
* Kamienas – 4 m aukštyje šakojasi į 2 kamienus
* Amžius – neskelbiamas

## Nuorodos

* Saugomų teritorijų valstybės kadastras 
* Daujėnų liepa žemėlapyje
Belfegoro skaičius

**Belfegoro skaičius** 1000000000000066600000000000001 – neįprastas pirminis skaičius, turintis daug „šėtoniškų“ elementų. 666 yra Naujajame testamente minimas „pabaisos skaičius“ . Iš abiejų pusių šešetus supa po 13 nulių (13 – „nelaimingas skaičius“). Pagaliau skaičius susideda iš 31 skaitmens – 13 atvirkščiai. Šis skaičius dar ir simetriškas (palindromas).

Belfegoras yra vienas iš „septynių pragaro princų“,  padedantis mokslininkams bei tyrinėtojams visokiuose „velniškuose atradimuose“, kurių geriau ir nebūtų. Skaičių taip pavadino Clifford A. Pickover. Skaičius gali būti žymimas „apversta &#120587;“ (viršumi į apačią).

## Šaltiniai
Tryškių akmuo

**Tryškių akmuo** – stambus riedulys Tryškiuose, Telšių rajone, valstybės saugomas geologinis gamtos paveldo objektas. Paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.

Akmuo nuo 2012 m. stūkso miestelio centre, Turgaus aikštėje. Jis buvo atvilktas iš gretimo Požaičių kaimo, kur bandyta jį nelegaliai išgabenti į kitą vietovę. Prie akmens pastatyta ąžuolinė informacinė lenta primena svarbiausias Tryškių istorijos datas. Vienu miestelio simbolių tapęs riedulys centrinėje aikštėje pastatytas Tryškių seniūno Jono Buivydo iniciatyva. 2012 m. gegužės mėn. tryškiečiai čia paminėjo miesto teisių Tryškiams suteikimo 220 metų sukaktį. Prie to paties tako nuo XIX a. vidurio stovi Šv. Florijono koplytstulpis.

2016 m. liepos mėn. Tryškiuose, Žemaitės gatvėje, atkastas didesnis riedulys, patenkantis į Lietuvos žinomų didžiausių riedulių dvidešimtuką.

## Istorija

2009 m. mažeikiškis verslininkas Aloyzas Jarošaitis bandė arčiau savo valdų parsitempti iš Telšių rajono šį didžiulį akmenį. Tačiau šio akmens gabenimą į gretimą Mažeikių rajoną sustabdė aplinkosaugininkai, grasindami baudomis už kėsinimąsi į gamtos lobius be leidimo. Iš bruzgynų išvilktas didžiulis riedulys kurį laiką buvo paliktas stovėti prie kaimo keliuko netoli Tryškių. Preliminariais skaičiavimais, Tryškių pašonėje aptiktas akmuo svėrė apie 60 tonų. Į žemę susmegusiam rieduliui pajudinti ir pusantro šimto metrų atvilkti reikėjo kelių sunkiasvorių traktorių. 

Telšių rajono savivaldybė iš karto nežinojo, kur jį dėti. Mažeikiškio radinys sukėlė telšiškių aistras. Telšių savivaldybė rengėsi akmenį paskelbti gamtos paminklu, nes jis galėjo būti didžiausiu iki šiol žinomu rajono teritorijoje ir svarstė galimybę jį atgabenti į Telšius prie „Alkos“ muziejaus. Tuo tarpu Tryškių miestelio gyventojai, protestuodami dėl akmens išvežimo, ėmė rinkti parašus. Žmonės pageidavo, kad nuo neatmenamų laikų krūmynuose prie sunykusios sodybos tūnojęs akmuo būtų paliktas Tryškiuose.

## Duomenys

Riedulio matmenys:

* Aukštis: 2,10 m
* Ilgis: 4,65 m
* Plotis: 2,60 m
* Perimetras: 12,35 m

## Šaltiniai

## Nuorodos

* Tryškius papuošė didžiulis akmuo
* Mažeikiškis iš Telšių rajono bandė išvežti milžinišką akmenį
Linartų akmuo

**Linartų akmuo** – stambus riedulys, valstybės saugomas geologinis gamtos paveldo objektas ties Linartų kaimu (Bubių sen.), Šiaulių rajone, apie 2 km į šiaurės vakarus nuo Kurtuvėnų. Akmuo guli Šiaulių miškų urėdijos Kurtuvėnų girininkijos (16 kv., 13 skl.) teritorijoje. Pasiekiamas iš Linartų pavažiavus apie 0,5 km į šiaurės vakarus Žadvainių miško keliukais, yra pastatytos rodyklės. 

Linartų akmuo slūgso miško proskynoje, įkalnėje, žymia dalimi prasmegęs į žemę, supamas krūmokšnių, jaunų eglaičių.

Paskelbtas saugomu Lietuvos Respublikos aplinkos ministro 2016 m. vasario 8 d. įsakymu Nr. D1-88.

## Duomenys

Riedulio matmenys:

* Aukštis: 1,65 m
* Ilgis: 3,30 m
* Plotis: 2,80 m
* Perimetras: 10,30 m


Vaizdas:Linartųakmuo.JPG|Rodyklė „Linartų akmuo“
Vaizdas:Linartųakmuo1.JPG|Linartų akmuo, 2009 m.


## Nuorodos

* Saugomų teritorijų valstybės kadastras 
* Linartų akmuo žemėlapyje
Varis (Nigerija)

**Varis** () – miestas pietų Nigerijoje, Nigerio deltos atšakos pakrantėje, Deltos valstijoje. Maisto, medžio ir metalo apdirbimo pramonė. Vario apylinkėse yra dideli naftos gavybos rajonai, veikia naftos perdirbimo ir naftos chemijos gamyklos.

## Istorija

Seniau itsekiriai čia buvo sukūrę Vario karalystę. Britų valdymo metais Varis buvo provincijos centras.

## Sportas
* Warri Wolves FC – futbolo klubas; rungtyniavo stipriausioje šalies futbolo lygoje;
* Namų rungtynes žaidė vario miesto stadione (), talpinančiame 20 tūkst. žiūrovų.

## Šaltiniai
Vaismedinis lapsukis

**Vaismedinis lapsukis** (*Hedya nubiferana*) – drugys, priklausantis lapsukių (*Tortricidae*) šeimai. Rūšis paplitusi Vidurinėje ir Mažojoje Azijoje, pietų Sibire, Europoje.

Išskleistų sparnų ilgis 7–10 mm. Priekiniai sparnai rusvai pilki, violetinio atspalvio, išorinė sparno dalis balta. Užpakaliniai sparnai pilkai rudi. Vikšrai pilkai žali, su juodomis karpelėmis.

Vaismedinis lapsukis – lapuočių medžių ir krūmų, ypač obelų bei slyvų, kenkėjas. Pavasarį vikšrai įsigraužia į pumpurus, vėliau voratinkliais sutraukia lapus bei žiedų skroteles ir jomis maitinasi. Drugiai skraido birželį–liepą, kiaušinius deda ant lapų. Antros kartos vikšrai ėda žievę, jos atplaišose, raukšlėse peržiemoja.

Naikinami insekticidais.

## Šaltiniai
Vajelių geologinis draustinis

**Vajelių geologinis draustinis** – saugoma gamtos teritorija Lietuvoje, Utenos rajone, 7 km į šiaurės vakarus nuo Saldutiškio, prie Vajelių kaimo. Įsteigtas 1971 m.

Draustinyje saugoma moreninė kalva su Suomijos kristalinių uolienų rieduliais: granitu, dioritu, diabazu, porfyrais ir porfytitais.

## Šaltiniai
Vajomingo baseinas

**Vajomingo baseinas** () – JAVšiaurės vakaruose, Vajomingo valstijoje esanti plynaukštė. Driekiasi Uoliniuose kalnuose, 2000–2300 m aukštyje. Plynaukštė sudaryta iš paleogeno žemyninių nuogulų, atskiri 300–600 m aukščio masyvai – iš senesnių kristalinių uolienų. Būdingas pusdykumių kraštovaizdis, krūmynų stepės.

## Šaltiniai
Vakarų Australijos duburys

**Vakarų Australijos duburys** (arba ***Vortono duburys***) – Indijos vandenyno dugno įdubimas, esantis į vakarus nuo Australijos krantų, tarp Kokosų, Kalėdų salų, Vakarų Australijos ir Rytų Indijos povandeninių kalnagūbrių. Būdingas 5000–6500 m gylis. Paviršius nelygus, yra kalnų (iškyla į 1555 m aukštį žemiau vandenyno paviršiaus). Dugne daug geležies–mangano konkrecijų.

## Šaltiniai
Lazdenis

**Lazdenis** (, ) – hamamelinių (*Hamamelidaceae*) šeimos augalų gentis. Aptinkamas rytų Azijoje, dauguma rūšių yra endeminės Kinijoje. 

;Rūšys

Aptinkamos Kinijoje, jeigu nenurodyta kitaip.
Varpinis lazdenis

**Varpinis lazdenis** (*Corylopsis spicata*) – hamamelinių (*Hamamelidaceae*) šeimos augalų rūšis. Tai lapus metantis krūmas, sužydi ankstyvą pavasarį šviesiai geltonais žiedais.

;Sinonimai

* *Corylopsis kesakii* Siebold & Zucc.

## Šaltiniai
Vakarų Australijos srovė

**Vakarų Australijos srovė** – šaltoji vandenynų srovė, srūnanti į šiaurę Indijos vandenyne, išilgai vakarinių Australijos krantų. Tai Vakarų Vėjų srovės šiaurinė atšaka. Srovės greitis <1 km/h. Druskingumas – 35,5–35,7 ‰. Vandens temperatūra vasarį nuo 19 °C (pietuose) iki 26 °C (šiaurėje), rugpjūtį – 15–21 °C.

Tropinėje juostoje Vakarų Australijos srovė pereina į Pietų pasatinę srovę.

## Šaltiniai
Vakarų Estijos salynas

**Vakarų Estijos salynas** () arba ***Monzundo salynas*** (*Moonsundi saarestikuks*) – salynas Baltijos jūros rytinėje pakrantėje, į šiaurės vakarus nuo Rygos įlankos, šalia vakarinių Estijos krantų. Plotas – 3920 km². Sudaro 4 stambios salos (Sarema, Hyjuma, Muhus, Vormsis) ir daugiau kaip 500 smulkių salelių.

Būdingos lygumos, kuriose veši pievos, miškai, yra pelkių. Pakrantėse driekiasi kopos. Verčiamasi žemdirbyste, gyvulininkyste, žvejyba. Pagrindinis miestas ir uostas – Kuresarė.

## Galerija

Saxby majakka.jpg|Švyturys Vormsyje
Harilaid 2014.jpg|Harilaido salelė
Vana tuulik *.JPG|Malūnas Saremoje
Loopealne Harilaiul.jpg|Vilsandžio nacionalinis parkas


## Šaltiniai
Vakarų Estijos žemuma

**Vakarų Estijos žemuma** () – žemuma Estijos vakarinėje dalyje, į vakarus nuo Sakalos ir Pandiverės aukštumų. Būdingas lygus, iš jūrinių ir limnoglacialinių nuogulų sudarytas paviršius. Pajūryje yra kopų, abrazinių pakopų. Įdubose susidariusios pelkės, pievos.

Plotas – 6035 km².

Verčiamasi žemdirbyste, gyvulininkyste, kasamos durpės. Įsteigtas Matsalu nacionalinis parkas.

## Šaltiniai
Vakarų Grenlandijos srovė

**Vakarų Grenlandijos srovė** – šiltoji vandenyninė srovė Arkties vandenyne, srūnanti į šiaurę išilgai Grenlandijos pietvakarinių ir vakarinių krantų (per Labradoro, Bafino jūras bei Deiviso sąsiaurį). Irmingerio srovės tęsinys. Srovės greitis – 1–2 km/h. Vandens temperatūra 0–2 °C, druskingumas – 33,0–33,5 ‰.

## Šaltiniai
Vakarų Indijos kalnagūbris

**Vakarų Indijos kalnagūbris** – povandeninis kalnagūbris pietvakarinėje Indijos vandenyno dalyje. Nusidriekęs per 4000 km, plotis 200–300 km. Aukštis siekia 250 m žemiau vandenyno paviršiaus. Indijos vandenyno vidurio kalnagūbrio dalis (drauge su Centriniu Indijos, Arabijos-Indijos, Afrikos-Antarktidos kalnagūbriais).

## Šaltiniai
Vakarų Karelijos aukštuma

**Vakarų Karelijos aukštuma** () – aukštuma Rusijoje, vakarinėje Karelijos dalyje, išilgai Suomijos sienos, į šiaurę ir vakarus nuo Sego ežero. Ilgis ~130 km. Aukštis siekia 417 m (Votovaros k., vidutinis aukštis – 180–390 m. Sudaryta iš gneiso, granito, kvarcitų. Būdinga spygliuočių taiga (pušynai ir eglynai).

## Šaltiniai
Vakarų Sachalino kalnai

**Vakarų Sachalino kalnai** () arba ***Vakarų Sachalino kalnagūbris*** – kalnai Rusijoje, Sachalino salos pietvakariuose. Nusidriekę ~650 km. Aukštis siekia 1325 m (Vozvroščenijės kalnas).

Sudaryti iš smiltainio, skalūno, konglomerato. Yra akmens anglių telkinių. Būdinga taiga, pietvakarių šlaituose auga mišrieji miškai.

## Šaltiniai
Vakarų šelfinis ledynas

**Vakarų šelfinis ledynas** – šelfinis ledynas Rytų Antarktidoje, iš šiaurės ir rytų skalaujamas Deiviso jūros, iš vakarų – Sandraugos jūros. Plotas – 26 010 km². Iškilęs 70–100 m virš jūros lygio. Suaižytas daugelio plyšių. Vidurinėje dalyje yra 200 m aukštį siekiančių ledo kupolų.

Vakarų šelfinį ledyną 1901–1903 m. atrado E. Drigalskio vadovaujama vokiečių ekspedicija. 1957–1960 m. tirtas tarybinės ekspedicijos.

## Šaltiniai
Vakarutė

**Vakarutė** (*Hesperis*) – bastutinių (*Brassicaceae*) šeimos augalų gentis. Tai dvimetės arba daugiametės žolės. Stiebas ir lapai plaukuoti. Lapai ištisiniai arba plunksniškai susikaidyti. Žiedai balti, violetiniai, gelsvi. Vaisius – ankštara. Dalis rūšių – dekoratyvios.

Vakarutės savaime auga Viduržemio jūros krašte, Vidurinėje Azijoje. Pasaulyje žinoma 30 rūšių.

Lietuvoje auga kvapioji vakarutė (*Hesperis matronalis*). Kitos žymesnės rūšys: Steveno vakarutė (*Hesperis steveniana*), liūdnoji vakarutė (*Hesperis tristis*).

## Šaltiniai
Vakarų Vėjų srovė

**Vakarų Vėjų srovė** – šaltoji vandenynų srovė, juosianti visą Žemę pietų pusrutulyje, aplinkui Antarktidą. Srūna per Pietų vandenyną (Atlanto, Indijos ir Ramiojo vandenynų pietines dalis), maždaug tarp 40 ir 55 ° p. pl. Susidariusi dėl vyraujančių vakarų vėjų.

Srovės greitis – 1–2 km/h. Temperatūra nuo 1–2 °C pietuose iki 12–15 °C šiaurėje. Nuo Vakarų Vėjų srovės į šiaurę atsišakoja Bengelos, Vakarų Australijos ir Peru srovės.

## Šaltiniai
Vakašų kalbos

**Vakašų kalbos** – indėnų kalbų grupė, kuriai priskiriamos kalbos, vartojamos vakašų, gyvenančių Šiaurės Amerikos vakaruose (Britų Kolumbijos pakrantėse, Vankuverio saloje, Olimpiko pusiasalyje). Jai priskiriamos nutkų ir kvakiutlių tarmės.

Vakašų kalbų santykis su kitomis kalbomis neaiškus – bandomos sieti su eskimų-aleutų arba algonkinų-ritvanų kalbomis. Kalboms būdinga priebalsių įvairovė, ilgi ir trumpi balsiai, agliutinacija, priesagų gausa ir vidinės fleksijos.

## Kalbos

Visos vakašų kalbos negausios, sparčiai nykstančios. 1975 m. buvo ~8000 kalbančiųjų, 2014 m. – vos 600.

Kalbos/tarmės:
* haislų [has], 240 žm.
* kvakiutlių [kwk], 170 žm.
* heilcukų-ūvekjalų [hei], 66 žm.
* nutkų [nuk], 130 žm.
* nitinatų arba pietų nutkų [dtd], 7 žm.
* makachų [myh], mirusi (nuo 2002 m.)

## Šaltiniai

## Nuorodos
* Ethnologue kataloge
Vakašai

**Vakašai** – indėnų tautų grupė, gyvenanti Šiaurės Amerikos vakaruose (Britų Kolumbijos pakrantėse, Vankuverio saloje, Olimpiko pusiasalyje). Kalba vakašų kalbomis (dabar ir angliškai). Populiacija – ~10 tūkst. žmonių (1978 m.). Tikintieji – krikščionys (protestantai), išlikę prigimtinės religijos bruožų. Tradiciškai vertėsi žvejyba ir medžiokle, dabar dirba samdomą darbą.

Vakašams priklauso kvakiutliai ir nutkai, taip pat haislai, heilcukai, ūvikjalai, makahai.

## Šaltiniai
Valjechas

**Valjechas** arba **Valėjas** () – miestas Jungtinių Amerikos Valstijų vakaruose, Kalifornijoje, į šiaurės rytus nuo San Francisko, San Pablo įlankos pakrantėje. Didžiausias Solano apygardos miestas. Maisto, odos, chemijos, mašinų gamybos pramonė. Netoliese veikia karinio jūrų laivyno bazė ir laivų statykla.

## Istorija

Gyvenvietė įkurta 1851 m. ir pavadinta Kalifornijos nepriklausomybės aktyvisto Mariano Valjecho garbei. Miestas kurtas kaip būsima valstijos sostinė, bet po 1853 m. ji perkelta į Sakramentą.

## Šaltiniai
Vakarų Karpatai

**Vakarų Karpatai** – Karpatų kalnų masyvo vakarinė šaka. Driekiasi per Čekijos, Slovakijos, Lenkijos ir Vengrijos teritorijas. Tai aukščiausia Karpatų dalis, čia yra aukščiausia Karpatų vieta – Gerlacho viršūnė (2655 m).

Svarbiausios dalys:
* Tatrai (Aukštieji Tatrai, Žemieji Tatrai);
* Fatra (Didžioji Fatra, Mažoji Fatra);
* Žemieji Beskidai;
* Slovakijos Rūdiniai kalnai;
* Biukas;
* Matra;
* Štiavnicos kalnai.

## Šaltiniai
Vakarų Korėjos įlanka

**Vakarų Korėjos įlanka** () – šiaurinė Geltonosios jūros dalis, įsiterpusi į šiaurės vakarinius Korėjos pusiasalio ir šiaurės rytinius Kinijos krantus. Liaodongo pusiasalis šią įlanką skiria nuo Bohajaus įlankos. Būdingas ~50 m gylis. Pakrantėse daug uolėtų salelių. Potvynių aukštis siekia 10 m.

Svarbiausi uostai: Dandongas, Dalianas, Liušunas (Kinija), Nampo, Sineidžu (Šiaurės Korėja).

## Šaltiniai
Prancūzijos ralis

**Prancūzijos ralis** () – ralio varžybos rengiamos Prancūzijos regione Elzase. Nuo 2010 m. šis Prancūzijos etapas buvo įtrauktas į Pasaulio ralio čempionatą.

## Nugalėtojai

## Nuorodos
* Rallye de France Alsace 
* Fédération Française du Sport Automobile
Loriai

**Loriai** (*Loriinae*) – papūginių (*Psittaciformes*) būrio paukščių pošeimis. 

;Klasifikacija
Triba *[[Cyclopsittini]]*
* Figinės papūgos (*Cyclopsitta*) 2 rūšys
* Mažosios figinės papūgos (*Psittaculirostris*) 3 rūšys
Triba *[[Loriini]]*
* Fidžiniai loriai (*Phigys*) 1 rūšis
* Gua (*Neopsittacus*) 2 rūšys
* Loriai atsiskyrėliai (*Vini*) 7 rūšys
* Loriketės (*Trichoglossus*) 7 rūšys
* Muskusiniai loriai (*Glossopsitta*) 3 rūšys
* Naujosios Gvinėjos kalnų loriai ( *Oreopsittacus*) 1 rūšis
* Plačiauodegiai loriai (*Lorius*) 6 rūšys
* Puikieji loriai (*Chalcopsitta*) 4 rūšys
* Puošnieji loriai ( *Charmosyna*) 14 rūšių
* Raudonieji loriai (*Eos*) 6 rūšys
* Rytinės loriketės (*Psitteuteles*) 3 rūšys
* Rudnugariai loriai (*Pseudeos*) 1 rūšis
Triba *[[Melopsittacini]]*
* Banguotosios papūgėlės (*Melopsittacus*) 1 rūšis

## Galerija

Lorius lory-20051118.jpg|Juodakepuris loris (*Lorius lory*)
Chalcopsitta sintillata -Fuengirola Zoo-8-1c.jpg|*[[Chalcopsitta sintillata]]* 
Chalcopsitta atra -two perching-8a-1c.jpg|Juodasis loris (*Chalcopsitta atra*)
Brown Lory (Chalcopsitta duivenbodei)-7.jpg|Rudasis loris (*Chalcopsitta duivenbodei*)
Chalcopsitta cardinalis -Busch Gardens, Tampa Bay, USA -upper body-8a.jpg|Kardinolinis loris (*Chalcopsitta cardinalis*)
Valma

::*Apie stogo elementą žr. straipsnyje [[Valma (architektūra)]]*

**Valma** – neolitinė archeologinė vietovė Estijoje, Viljandžio apskrityje, prie Vertsjervo ežero. Čia rasta duobelinės šukinės ir virvelinės keramikos liekanų, kaulinių meškerės kabliukų, titnaginių ir kitokių dirbinių. Rasti 2 kapai su įkapėmis (kaulinėmis bei gintarinėmis žvėrių skulptūrėlėmis). Vietovė datuojama III tūkstantmečiu pr. m. e.

Valmos vietovė tirta 1950 ir 1953–1955 m.

## Šaltiniai